## Odluka o neposrednim porezima Općine Vrgorac

### NN 71/1993 (23.7.1993.), Odluka o neposrednim porezima Općine Vrgorac

# VLADA REPUBLIKE HRVATSKE

Na temelju članka 2. stavka 2. Uredbe o privremenom financiranju jedinica
lokalne samouprave i uprave ("Narodne novine", broj 22/93 i 42/93),
Vlada Republike Hrvatske je na sjednici održanoj 15. srpnja 1993. donijela

## ODLUKU

### o neposrednim porezima Općine Vrgorac

I. OPĆE ODREDBE

Članak 1.

Neposredni porezi na području Općine plaćaju se prema Zakonu o neposrednim
porezima, ovoj Odluci i prema propisima donesenima na temelju Zakona i
ove Odluke.

II. VRSTE POREZA

Članak 2.

Na području Općine Vrgorac plaćaju se sljedeći porezi:

1. Porez na dobit

2. Porez iz plaća radnika

3. Porez na prihod od poljoprivredne djelatnosti

4. Porez na prihod od imovine

5. Porez na nasljedstva i darove

6. Ostali porezi propisani Zakonom o neposrednim porezima i drugim propisima.

III. POREZ NA DOBIT

Članak 3.

Fizička osoba koja povremeno obavlja djelatnost pružanjem određenih
usluga pravnim i fizičkim osobama koje su dužne voditi poslovne knjige,
plaća porez na dobit u postotku od svakoga pojedinačno ostvarenog bruto-prihoda
po stopi od 30%.

Iznimno od stavka 1. ovog članka, porez na dobit u postotku od svakoga
pojedinačno ostvarenoga bruto-prihoda plaćaju:

1. po stopi od 5%

- osobe koje prodaju Ijekovito bilje i šumske plodove, kao i osobe na
prihod od lova i ribolova, ostvaren s pravnim osobama, ako nisu s njima
u radnom odnosu i ako im lov i ribolov, kao i sakupljanje ljekovitog bilja,
nije osnovni izvor prihoda;

2. po stopi od 15%

- oblaski i transportni radnici i druge osobe koje povremeno i pretežno
upotrebom tjelesne radne snage obavljaju fizičke poslove, te obavljaju
i druge fizičke poslove, kao što su čišćenje prostorija, pranje radnih
odijela i opreme i sl.;

- radnici od rada po komadu u svojoj kući, od naručiteljeva materijala;

- osobe kojima je poljoprivreda osnovni izvor prihoda na prihode ostvarene
obavljanjem prijevozničke djelatnosti, prijenosa drva i obavljanja usluga
tovarnom stokom;

- osobe koje ostvaruju prihode iznajmljivanjem zgrada za odmor, stambenih
prostorija, pružanjem usluga ishrane turistima i putnicima, te iznajmljivanjem
zemljišta za kampiranje, preko turističkih poduzeća i putem ostalih pravnih
osoba, te iznajmljivanjem soba drugim pravnim osobama za smještaj radnika
koji obavljaju poslove na terenu.

Porez po ovom članku ne plaćaju:

a) osobe koje prodaju otpatke pravnim i fizičkim osobama, ako nisu s
njima u radnom odnosu;

b) osobe koje skupljaju, odnosno prevoze mlijeko, kad ovu djelatnost
obavljaju kao sporedno zanimanje za poduzeća koja se bave otkupom i preradom
mlijeka;

c) športaši, športski radnici i druge osobe koje obavljaju usluge organizacijama
društvenim klubovima amaterskoga sporta, ako nisu s njima u radnom odnosu;

d) osobe koje obavljaju prodaju razglednica, suvenira i sl. za Savez
slijepih;

e) umirovljenici-stanari mirovnih domova, kao i štićenici ostalih domova,
koji po programima radne terapije, izrađuju razne predmete iz materijala
naručitelja;

f) osobe koje obavljaju intelektualne usluge mjesnim zajednicama, društvenim
organizacijama iz područja kulture, fizičke kulture i zdravstva, udruženjima
i društvima iz područja kulture, fizičke kulture i zdravstva, poreznom
organu, učeničkim i studentskim zadrugama.

Članak 4.

Porez na dobit u godišnjem paušalnom iznosu određuje se prema vrstama
djelatnosti za svaku djelatnost pojedinačno.

Porez na dobit u paušalnom godišnjem iznosu plaćaju obrtnici ovisno
o djelatnosti i to:

POREZ NA DOBIT U PAUŠALNOM GODIŠNJEM IZNOSU

I. PRERADA NEMETALA

1. Staklorezačka i staklobrusačka 400.000.-

2. Izrada predmeta od betona i kamena 450.000.-

3. Izrada predmeta od plastične mase 350.000.-

4. Ostali iz ove djelatnosti 250.000.-

II. METALOPRERAĐlVAČKA I PRECIZNA MEHANIČARSKA

5. Mehaničarska, bravarska i zavarivačka 400.000.-

6. Kovinotokarska (izrada predmeta metalne galanterije) 250.000.-

7. Strojobravarska 250.000.-

8. Limarska 170.000.-

9. Montaža metalnih konstrukcija 300.000.-

10. Urarska 200.000.-

11. Preciznomehaničarska za uredske strojeve 300.000.-

12. Automatska izrada ključeva 200.000.-

13. Ostali iz ove djelatnosti 300.000.-

III. ELEKTROMEHANIČARSKA

14. Popravak i održavanje kućanskih strojeva i aparata 250.000.-

15. Popravak i održ. rashl. i klimatskih uređaja i ug. opreme 400.000.-

16. Popravak radio, video aparata i uređaja 150.000.-

17. Popravak elektronskih aparata i uređaja 150.000.-

18. TT monter 150.000.-

19. Ostali iz ove djelatnosti 200.000.-

IV. PRERADA DRVETA

20. Stolarska 400.000.-

21. Bačvarska 100.000.-

22. Tapetarska i dekoraterska 150.000.-

23. Drvorezbarska - izrada predmeta drvne galanterije 150.000.-

24. Ostali iz ove djelatnosti 150.000.-

V. POPRAVAK I ODRŽAVANJE CESTOVNIH MOTORNIH VOZILA I PLOVNIH
OBJEKATA

25. Automehaničarska 500.000.-

26. Autolimarska 500.000.-

27. Autolakirerska 500.000.-

28. Servis za pranje, podmazivanje i održavanje vozila 300.000.-

29. Ostali iz ove djelatnosti 400.000.-

VI. GRAĐEVINARSTVO

30. Zidarska i fasaderska 650.000.-

31. Tesarska 300.000.-

32. Kamenoklesarska 500.000.-

33. Krovopokrivačka 300.000.-

34. Keramičarska i pećarska 300.000.-

35. Parketarska 250.000.-

36. Bojadisarska i ličilačka 350.000.-

37. Elektroinstalaterska 300.000.-

38. Instalaterska za vodovod, plinska postroj. i kanalizacija 350.000.-

39. Instalaterska za centr. grijanje i uređaje za klimatizaciju 350.000.-

40. Usluge građevinskom mehanizacijom

- veći strojevi 700.000.-

41. Usluge građevinskom mehanizacijom

- manji strojevi 500.000.-

42. Izvođenje cjelokupnih građevinskih radova 700.000.-

43. Ostali iz ove djelatnosti 400.000.-

VII. PRERADA PAPIRA

44. Tiskanje i proizvodnja papirne galanterije 300.000.-

45. Knjigovezačka i kartonažerska 150.000.-

46. Ostali iz ove djelatnosti 150.000.-

VIII. PRERADA KOŽE I GUME

47. Izrada predmeta kožne galanterije 400.000.-

48. Opravak obuće 150.000.-

49. Izrada predmeta od gume 200.000.-

50. Vulkanizerska 200.000.-

51. Popravak i održavanje kože i krznenih predmeta 150.000.-

52. Ostali iz ove djelatnosti 150.000.-

IX. PROIZVODNJA TEKSTILNIH PROIZVODA

53. Krojačka za mušku odjeću, za poznatoga kupca 200.000.-

54. Krojačka za žensku odjeću, za poznatoga kupca 250.000.-

55. Krojačka za odjeću, za nepoznatoga kupca 550.000.-

56. Pletenje za poznatoga kupca 150.000.-

57. Pletenje za prodaju, za nepoznatoga kupca 200.000.-

58. Ostali iz ove djelatnosti 200.000.-

X. PROIZVODNJA I POPRAVAK RAZNIH PREDMETA

59. Zlatarska 300.000.-

60. Filigranska i kujundžijska 200.000.-

61. Zlatarsko-filigranska 350.000.-

62. Graverska 200.000.-

63. Pismoslikarska i izrada reklama i natpisa 150.000.-

64. Izrada okvira 250.000.-

65. Izrada ukrasnih predmeta - suvenira 200.000.-

66. Izrada predmeta od voska i parafina 200.000.-

67. Cvjećarska, izrada umjetnoga cvijeća 300.000.-

68. Održavanje aparata za zabavu 300.000.-

69. Biljna apoteka 150.000.-

70. Ostali iz ove djelatnosti 250.000.-

XI. ZANATSKE, OSOBNE I DRUGE USLUGE

71. Frizerske za žene 500.000.-

72. Frizerske za muškarce 500.000.-

73. Kozmetičarske i pedikerske 250.000.-

74. Čišćenje tepiha, podnih i zidnih obloga 200.000.-

75. Kemijska čistionica i bojadisaonica 200.000.-

76. Prepisivanje, umnožavanje i fotokopiranje 250.000.-

77. Fotografske 250.000.-

78. Optičarske 150.000.-

XII. DJELATNOSTI SLIČNE ZANATSKIM DJELATNOSTIMA

79. Snimanje video-materijala u jednom primjerku 200.000.-

80. Snimanje video-materijala u više primjeraka 250.000.-

81. Snimanje i izdavanje video-materijala 400.000.-

82. Izdavanje video materijala (kazeta) 400.000-

83. Ostali iz ove djelatnosti 300.000.-

XIII. PRIJEVOZ ROBE I PUTNlKA

84. Autotaksijem (do 5 putnika) 300.000.-

85. Autotaksijem (preko 5 putnika) 400.000.-

86. Teretnim motornim vozilima

A) do 1 tone nosivosti 300.000.-

B) od 1 do 1,5 tone nosivosti 350.000.-

C) od 1,5 do 2 tone nosivosti 400.000.-

D) od 2 do 5 tona nosivosti 450.000.-

E) od 5 do 7 tona nosivosti 500.000.-

F) od 7 do 10 tona nosivosti 550.000.-

G) preko 10 tona nosivosti 600.000.-

Ako obveznik obavlja djelatnost sa dva ili više prijevoznih sredstava,
oporezivanje se obavlja tako što se porez na sredstvo u višem iznosu plaća
100% od propisanog iznosa, a svako slijedeće sredstvo, 50% proisanog iznosa.

XIV. TURISTIČKO-UGOSTITELJSKA DJELATNOST

88. Prodaja bezalkoholnih pića, bez poslovne prostorije 200.000.-

89. Prodaja sladoleda, bez poslovne prostorije 200.000.-

90. Proizvođači-prodavači raznih plodina i sjemenki 150.000.-

91. Pružanje pečenjarskih usluga, bez osnivanja ugostitelj. radnje (jednostavne
ugostiteljske usluge) 300.000.-

92. Ugostitelji (osnovna i dopunska djelatnost) 800.000.-

XV. IZRADA PREHRAMBENIH PROIZVODA

93. Pekarska 800.000.-

94. Pečenje i prodaja mesa 400.000.-

95. Mesarska i kobasičarska 800.000.-

96. Ostali iz ove djelatnosti 300.000.-

XVI. TRGOVAČKE USLUGE

97. Prodaja svježega cvijeća na otvorenom prostoru 200.000.-

98. Prodaja svježe ribe i ribljih prerađevina 200.000.-

99. Prodaja svježega mesa od peradi i prerađevina od peradi 200.000.-

100. Trgovina na malo prehrambenim prozvodima 700.000.-

101. Trgovina na malo mješovitom robom 800.000.-

102. Trgovina na malo neprehrambenim proizvodima:

A) prodaja odjevnih predmeta, športske opreme i sl 600.000.-

B) prodaja suvenira, igračaka, bižuterije i sl 200.000.-

C) prodaja parfumerijskih i kozmetičkih preparata 300.000.-

D) prodaja obuće i kožne galanterije i sl 500.000.-

E) prodaja tekstila, metražne robe i sl 400.000.-

F) ostali neprehrambeni proizvodi 200.000.-

Ako obveznik u dozvoli posjeduje odobrenje za prodaju druge robe, oporezovat
će se kao da prodaje onu robu koja se po ovom stavku oporezuje u višem
iznosu.

Ako obveznik posjeduje dva i više prodajnih mjesta, za drugo i svako
sljedeće prodajno mjesto plaća 50% propisanoga poreza.

XVII. FINANCIJSKE, TEHNIČKE I POSLOVNE USLUGE

103. Nastavnici stranih jezika 200.000.-

104. Zakleti sudski tumači 200.000.-

105. Liječnici 600.000.-

106. Stomatolozi 500.000.-

107. Odvjetnici 600.000.-

108. Zubotehničari 400.000.-

109. Marketing-usluge 400.000.-

110. Knjigovodstvene usluge 400.000.-

111. Geodetsko-katastarski poslovi 200.000.-

112. Izrada građevinske i tehničke dokumentacije (projektiranje, izrada
troškovnika, građevinski nadzor i sl 300.000.-

113. Ostali iz ove djelatnosti 350.000.-

NAPOMENA: Osobe koje obavljaju djelatnosti kao dopunsko (sporedno) zanimanje
(ako u ovom članku nisu već izjednačene), plaćaju porez na sljedeći način:

- osobe koje nisu u radnom odnosu i osobe osigurane preko Republičkog
fonda mirovinskog i invalidskog osiguranja poljoprivrednika, plaćaju 100%
iznosa predviđenog ovim člankom;

- osobe u radnom odnosu i umirovljenici preko 60 godina, 5o% propisanog
iznosa;

- umirovljenici do 60 godina, 50% propisanog iznosa.

Osobe koje posjeduju odobrenje za obavljanje više vrsta djelatnosti,
plaćaju:

- za djelatnost za koju je predviđen veći iznos poreza 100% propisanog
iznosa;

- za svaku sljedeću djelatnost iz odobrenja, 50% propisanog iznosa.

Članak 5.

Porez u paušalnom godišnjem iznosu iz članka 4. ove Odluke, propisan
je u gornjoj granici i može se umanjiti, ako je to odlučujuće za ostvarivanje
prihoda, odnosno dobiti po sljedećim mjerilima i uvjetima:

1. zbog nepovoljnoga položaja (lokacije), s obzirom na mjesto poslovanja
i s obzirom na položaj u mjestu, do 70%

2. zbog profesionalnih kroničnih bolesti, do 30%

3. zbog starosti (žene preko 55 i muškarci preko 60 godina), do 35%

4. zbog korištenja rada zaposlenih radnika do 30%

5. zbog drugih uvjeta koji mogu bitno utjecati na rezultate poslovanja,
do 20%

Ukupno smanjenje poreza po mjerilima i uvjetima iz prethodnoga stavka
može maksimalno iznositi 70%.

Ova smanjenja ne priznaju se obveznicima koji obavljaju djelatnost kao
dopunsko (sporedno) zanimanje.

Članak 6.

Osnovica za obračun drugih obveza za obveznike iz članka 4. ove Odluke
utvrđuje se primjenom stopa poreza na dobit za obveznike koji porez plaćaju
prema ostvarenoj dobiti.

Članak 7.

Obveznici poreza koji se prema Zakonu o neposrednim porezima, odnosno
članku 4. ove Odluke, oporezuju u godišnjem paušalnom iznosu, za koje se
utvrdi da su ostvarili dobit što premašuje dvostruki godišnji iznos prosječnoga
čistog osobnoga dohotka u privredi Republike Hrvatske, u godini koja prethodi
razrezu poreza, plaćaju porez prema ostvarenoj dobiti.

U slučaju iz stavka 4. ovog članka, Služba društvenih prihoda će porez
na dobit u godišnjem paušalnom iznosu otpisati i rješenjem utvrditi obvezu
da se za tu godinu plaća porez na dobit prema stvarno ostvarenoj dobiti.

Članak 8.

Obveznicima poreza iz članka 1. ove Odluke, za koje se utvrdi da su
ostvarili dobit veću od izvedene paušalne osnovice do iznosa dvostrukoga
godišnjeg iznosa prosječne plaće u privredi Republike Hrvatske, u godini
koja prethodi razrezu poreza, razrezat će se dopunski porez na razliku
između utvrđene dobiti i dobiti oporezovane po izvedenoj paušalnoj osnovici.

Članak 9.

U slučajevima značajnoga rasta cijena tijekom godine, ova Odluka se
može mijenjati radi usklađivanja poreznih obveza s tekućim rastom cijena.

Članak 10.

Obveznici su dužni izdavati račune, odnosno potvrde za isporučenu robu
i obavljene usluge.

Umjesto izdavanja računa dužni su promet evidentirati korištenjem mehanografskih
sredstava za registraciju prometa (registar-blagajna) porezni obveznici
koji obavljaju ugostiteljsku, mesarsko-kobasičarsku, pekarsku i trgovačku
djelatnost u zatvorenom prostoru.

Nisu dužni evidentirati promet korištenjem mehanografskih sredstava
za registraciju prometa niti izdavati račune, odnosno potvrde za isporučenu
robu, odnosno obavljene usluge, obveznici koji obavljaju djelatnosti na
otvorenom prostoru.

I ostali porezni obveznici, koji su dužni izdavati račune za isporučenu
robu i obavljene usluge, mogu umjesto izdavanjem računa, promet evidentirati
korištenjem mehanografskih sredstava.

IV. POREZ IZ PLAĆA RADNIKA

Članak 11.

Općinski porez iz plaća radnika plaća se po stopi od 6,00%,

V. POREZ NA PRIHOD OD POLJOPRIVREDNE DJELATNOSTI

Članak 12.

Porez na ostvarenu dobit od poljoprivredne djelatnosti, plaća obveznik
koji ostvari od poljoprivredne djelatnosti tijekom godine prihod veći od
dvostruke godišnje čiste plaće u privredi Republike Hrvatske u godini koja
prethodi razrezu poreza.

Članak 13.

Glede priznavanja troškova poslovanja obveznicima poreza na ostvarenu
dobit od poljoprivredne djelatnosti, primjenjuju se odgovarajuće odredbe
Zakona o neposrednim porezima.

Članak 14.

Privremeno se oslobađaju poreza od poljoprivrede, prihodi od zemljišta:

1. na kojima se zasade novi vinogradi, isključivo s plemenitom lozom
i to:

a) na vinogradskom ili pjeskovitom tlu - za 5 godina

b) na kamenitom tlu ili živom pijesku - za 10 godina

2. na kojima se zasade novi voćnjaci i to:

a) ribizlom, malinom, kupinom, borovnicom ili sličnim voćkama - za 3
godine

b) šljivom, breskvom, marelicom, višnjom, trešnjom i lješnjakom - za
10 godina

c) jabukom, kruškom i drugim plemenitim voćkama - za 8 godina

d) orahom - za 10 godina.

3. koja se pošume po uputi i pod nadzorom organa za poslove šumarstva
i to:

a) bagremom, kanadskom topolom i šumom niskog uzgoja - za 10 godina

b) šumom visokog uzgoja - za 20 godina.

Članak 15.

Porez na prihod od poljoprivredne djelatnosti plaćaju obveznici toga
poreza po slijedećim stopama:

1. fizičke osobe na katastarski prihod (osnovicu) 20%

2. fizičke i pravne osobe na ostvarenu dobit 25%

VI. POREZ NA PRIHOD OD IMOVINE

Članak 16.

Iznos zakupnine, odnosno najamnine, ostvaren davanjem u zakup, odnosno
u najam zgrada, dijelova zgrada i drugih građevinskih objekata, umanjuje
se za troškove održavanja i upravljanja zgrada, u visini 10% od iznosa
najamnine, odnosno zakupnine.

Jednogodišnja amortizacija za zgrade, stanove i poslovne prostorije
određuje se sa 5% od iznosa zakupnine, odnosno najamnine.

Članak 17.

Ako su troškovi održavanja zgrade, stana ili poslovnoga prostora veći
od propisanih člankom 16. ove Odluke, priznaju se u stvarno isplaćenom
iznosu pod uvjetom da su bili potrebni i dokazani odgovarajućom dokumentacijom.

Članak 18.

Porez na prihod od imovine za stambene zgrade, stanove i poslovne prostorije
ne plaćaju obveznici toga poreza :

1. koji primaju stalnu socijalnu pomoć

2. koji nemaju članova uže obitelji sposobnih za privređivanje, ako
im mjesečni prihod iz svih izvora ne prelazi, po članu uže obitelji, minimalni
osobni dohodak objavljen u "Narodnim novinama", za tromjesečje
koje neposredno prethodi razrezu toga poreza i

3. koji ostvare prihod izdavanjem u najam stanova u zgradama starijim
od 100 godina.

Članak 19.

Ako je prijavljeni prihod od imovine (najamnine i zakupnine) manji od
onoga koji se prema mjesnim prilikama može postići, kao prihod od poslovnoga
prostora uzima se zakupnina koja se za 1 metar kvadratni površine zatvorenoga
prostora može mjesečno postići, zavisno od mjesta i namjene kako slijedi:

Zakupnina HRD po metru kvadratnom

Mjesto Ugostiteljstvo Trgovina Ostale

djelatnosti

1. Vrgorac 3.500 2.500 1.500

2. Područja izvan Vrgorca uz magistralni put 1.500 1.250 1.000

3. Ostala područja 1.000 800 600

Članak 20.

Porez na prihod od imovine, prema ostvarenom prihodu, plaćaju obveznici
toga poreza i to:

- 20% od prihoda ostvarenog izdavanjem u najam zgrade, odnosno stanova,
te zakup zemljišta;

- 30% od prihoda ostvarenog izdavanjem u zakup poslovnoga prostora;

- 30% od prihoda ostvarenog izdavanjem u zakup, odnosno najam pokretnih
stvari.

Članak 21.

Porez na prihod od imovine ostvaren preprodajom stvari veće i trajnije
upotrebne vrijednosti, bez obzira da li je stvar prodana u nepromijenjenom
ili promijenjenom stanju, plaća se po stopi od 25,00% i to na razliku između
nabavne i prodajne cijene.

Članak 22.

Na, prihod ostvaren izdavanjem namještenih soba ili dijela stana podstanarima,
porez na prihod od imovine plaća se u paušalnom godišnjem iznosu.

U slučaju prestanka izdavanja namještenih soba ili dijela stana podstanarima
tijekom godine, na zahtjev obveznika otpisat će se razmjerni dio poreza
u paušalnom iznosu što otpada na vrijeme od prvog idućega mjeseca po prestanku
izdavanja do kraja godine, pod uvjetom da je zahtjev podnesen najkasnije
u roku od osam dana nakon prestanka izdavanja. U protivnom, dio poreza
otpisat će se prvoga sljedećega mjeseca nakon podnošenja zahtjeva.

U slučaju izdavanja namještenih soba ili dijela stana podstanarima na
unaprijed određeno vrijeme u godini, porez se razrezuje u godišnjem paušalnom
iznosu, prema mjesečnom bruto-prihodu i smanjuje razmjerno vremenu u kojem
je prihod ostvaren.

Porez na prihod od imovine od prihoda ostvarenog izdavanjem namještenih
soba ili dijela stana, ne plaćaju osobe kod kojih postoji stjecaj okolnosti
naveden u točkama 1. i 2. stavka 1. članka 18. ove Odluke.

Članak 23.

Porez na prihod od imovine od prihoda ostvarenog izdavanjem namještenih
soba ili dijela stana podstanarima, plaćaju obveznici toga poreza u paušalnom
iznosu i to kako slijedi:

NA MJESEČNI BRUTO-PRIHOD

```
više od                 do HRD                  godišnje HRD
                        10.000                          24.000
10.000                  20.000                          48.000
20.000                  30.000                          72.000
30.000                  40.000                          96.000
40.000                  50.000                          120.000
50.000                  60.000                          144.000
```

Na mjesečni bruto prihod viši od 60.000 HRD plaća se porez u godišnjem
paušalnom iznosu od 168.000 HRD plus 20% na godišnji prihod koji prelazi
720.000 HRD.

VII. POREZ NA NASLJEDSTVA I DAROVE

Članak 24.

Porez na nasljedstva i darove plaćaju obveznici toga poreza po sljedećim
stopama i to:

1. Na nasljedstva po odlukama organa uprave i suda

```

                                                Stričevi, ujaci
NA POREZNU              Preci           Djeca           tetke i njihova         Pravne
OSNOVICU                        braća           braće i         djeca te ostali         osobe i
više od         do HRD  sestre          sestara         potomci braće           ostali
                                                i sestara
                1.000.000       1,00            1,25            1,50                    1,75
1.000.000       2.000.000       1,25            1,50            1,75                    2,00
2.000.000       3.000.000       1,50            1,75            2,00                    2,25
3.000.000       4.000.000       1,75            2,00            2,25                    2,50
4.000.000       5.000.000       2,00            2,25            2,50                    2,75
5.000.000       6.000.000       2,25            2,50            2,75                    3,00
6.000.000       7.000.000       2,50            3,00            3,50                    4,00
7.000.000                       3,00            3,50            4,00                    4,50

2. Na darove
                1.000.000       1,00            1,25            1,75                    2,25
1.000.000       2.000.000       1,75            2,00            2,25                    2,50
2.000.000       3.000.000       2,00            2,25            2,50                    2,75
3.000.000       4.000.000       2,25            2,50            2,75                    3,00
4.000.000       5.000.000       2,50            2,75            3,00                    3,25
5.000.000       6.000.000       2,75            3,00            3,25                    3,50
6.000.000       7.000.000       3,00            3.25            3,50                    4,00
7.000.0  3,25           3,50            4,00                    5,00

```

VIII. POSTUPAK ZA UTVRĐIVANJE I NAPLATU POREZA

Članak 25.

Porez iz ukupnog prihoda građana i porez što se razrezuje jednokratno
(porez na nasljedstva i darove i sl.) plaća se u roku od 30 dana nakon
primitka rješenja.

Članak 26.

Porez na prihod od imovine ostvaren od preprodaje stvari veće i trajnije
upotrebne vrijednosti, plaća se u roku od 15 dana od dana uručenja rješenja.

Članak 27.

Kad Služba društvenih prihoda utvrdi rješenjem poreznu obvezu fizičkoj
osobi koja plaća porez na dobit, razlika između uplaćene akontacije i razrezanoga
poreza prema rješenju plaća se u roku od 15 dana po uručenju rješenja.

Porezi građana što se utvrđuju u godišnjem iznosu, osim poreza iz ukupnoga
prihoda građana, dospijevaju za plaćanje početkom svakoga tromjesečja u
jednakim obrocima i moraju se platiti do polovice tromjesečja u tekućoj
godini i to:

1. za prvo tromjesečje do 15. veljače

2. za drugo tromjesečje do 15. svibnja

3. za treće tromjesečje do 15. kolovoza

4. za četvrto tromjesečje do 15. studenoga.

Iznimno, ako godišnje zaduženje poreza iz stavka 2. ovoga članka nije
veće od 100.000 HRD, porez se plaća odjednom najkasnije do 15. svibnja,
a ako je zaduženje veće od 100.000 HRD, a manje od 300.000 HRD, porez se
plaća u dva obroka i to prvi obrok najkasnije do 15. svibnja i drugi obrok
najkasnije do 15. listopada tekuće godine.

Zbog ekonomičnosti postupka u postupku razreza ne zadužuju se iznosi
do 3.000 HRD.

Članak 28.

Služba društvenih prihoda može od poreznoga dužnika preuzeti u državno
vlasništvo nekretnine koje porezni dužnik pismeno ponudi radi otplate dužnoga
poreza.

Vrijednost nekretnine utvrđuje se komisijskom procjenom, prema tržišnim
cijenama u času preuzimanja.

IX. PRIJELAZNE I ZAVRŠNE ODREDBE

Članak 29.

Stupanjem na snagu ove Odluke prestaje vrijediti Odluka o neposrednim
porezima (Vjesnik - Službeno glasilo Općine Vrgorac, br. 2/91 i 1/92).

Članak 30.

Ova Odluka objavljuje se u Vjesniku - Službenom glasniku Općine Vrgorac.

Članak 31.

Ova Odluka primjenjuje se od dana stupanja na snagu do 31. prosinca
1993. godine.

Članak 32.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-11

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1465